b'\n_START_ARTICLE_\nGeodesian ja fotogrammetrian seura\n_START_PARAGRAPH_\nGeodesian ja fotogrammetrian seura ry (GFS) (The Finnish Society of Geodesy and Photogrammetry) on Fotogrammetrian ja kaukokartoituksen seuran (FKS) ja Geodeettien kerhon yhdistyess\xc3\xa4 vuonna 2015 syntynyt seura. Seuran teht\xc3\xa4v\xc3\xa4 on ala tutkimuksen ja k\xc3\xa4yt\xc3\xb6n edist\xc3\xa4minen ja tunnetuksi tekeminen. Se toimii my\xc3\xb6s fotogrammetrian ja kaukokartoituksen kansalliskomiteana. Seuran puheenjohtaja on Mikko Sippo._NEWLINE_Alun perin seura on perustettu vuonna 1931 nimell\xc3\xa4 Suomen Fotogrammetrinen Seura (SFS). Seuran nimeksi tuli alalla tapahtuneen kehityksen vuoksi 1980-luvulla Fotogrammetrian ja Kaukokartoituksen Seura (FKS). Vuonna 2015 siihen yhdistyi Geodeettien kerho.'